Amstetten – 21/08/2024

**Glasstec 2024 – Robotika / logisztika @LiSEC booth**

A síküveg-megmunkáló cégeknek nemcsak számtalan olyan kihívással kell megküzdeniük, mint például a szakemberhiány, a termékminőség, valamint a hibaarányok csökkentése, hanem olyan témákról is széles körben tárgyalnak, mint a saját gyártásuk hatékonyságának növelése a szűk keresztmetszetek megszüntetésével, illetve az automatizálás mértékének növelése.

A LiSEC cég az idei düsseldorfi glasstec szakkiállításon a 17-es csarnok / A64 standján bemutatja a többi között a robotika-megoldások segítségével megvalósítható kirakodási lehetőségeit. Az interjúban Sebastian Payrleitner, a LiSEC cég termékmenedzsment logisztikai vezetője mesél nekünk a logisztika területén elért fejlesztésekről, illetve többet árul el a robotok segítségével megvalósuló megoldásokról, mint amennyit a cég a glasstec kiállításon bemutat.

**Payrleitner úr, milyen központi témákat érint a LiSEC a logisztika, illetve a robotika területén végzett fejlesztésekben?**

Sebastian Payrleitner: A középpontban olyan megoldások állnak, melyek támogatják ügyfeleinket a nagyobb piaci irányzatok hatására, valamint saját ügyfeleik kívánságaiból adódó jövőbeni követelmények teljesítésében. Az egyre nagyobb üvegtábla-formátumok, illetve a nagyobb méret következtében nagyobb súlyok komoly kihívást jelentenek. De olyan témákkal is foglalkoznunk kell, mint a címkék elhelyezése a keretkompozitban frissen lepecsételt elemek homlokoldalára; olyan irányzatok mellett, mint a szakemberhiány, illetve az emberi beavatkozás nélkül végzett gyártás, a gyártás rugalmasságának növelése, valamint a fejlesztés automatizálási szintjének növelése.

**Milyen logisztikai megoldásokat fogunk látni Düsseldorfban a glasstec kiállításon?**

Sebastian Payrleitner: A LiSEC auditóriumban tartott szakmai előadások mellett a düsseldorfi kiállításon élőben bemutatunk egy robot-működtetésű kirakodóállomást, az A-állványokhoz használható forgó karusszellel, amely az üvegtáblákat előre meghatározott sorrendben rakodja le vízszintes irányban a VSG-méretre vágásból, majd függőlegesen az állványra. Az A-állványon a kirakodási folyamat során oldalanként két rakat keletkezik. Ez a gépi megoldás lenyűgözi felhasználóit a VSG-méretre vágás sorának megszakítás nélküli kirakodási folyamatával, illetve a pontos robotkezelés segítségével elért minőség-javulással. Az üvegtároló állvány mögé kapcsolt forgó platform segítségével folyamatos munkaművelet biztosítható.

Ezenkívül a logisztikai műszerfal is látható – ez egy állvány-optimalizálás egydarabos áramláshoz.

Aki élőben szeretné megtapasztalni ezt a robot-működtetésű megoldást, szeretettel várjuk a LiSEC cégnél, a 17-es csarnok A64 standján. (Élő bemutatók: kedden, 2024.10.22-én 12:00, 14:30 és 16:30 órakor; szerdán, 2024.10.23-án 10:00, 12:00, 14:30 és 16:30 órakor; csütörtökön, 2024.10.24-én 10:00, 12:00, 14:30 és 16:30 órakor, illetve pénteken, 10.25-én 10:00, 12:00 és 14:30 órakor)

**Általánosságban említve melyik szakterületek, illetve ügyfelek számára lehetnek érdekesek a robotika-megoldások?**

Sebastian Payrleitner: A robotokkal megvalósuló megoldások integrációját egységes, a már meglévő folyamatokkal összhangban lévő szemléletnek kell alávetni. Eközben alapvetően műszaki, de gazdasági szempontokat is figyelembe kell venni. Így ezek a megoldások nemcsak azokon a területeken lehetnek érdekesek, ahol a hibaarányok, ill. az üvegtörés minimalizálása – vagyis a folyamatbiztonság növelése – a cél, hanem azon ügyfeleink számára is érdekesek lehetnek, akik kiválóbb minőség mellett nagyobb kapacitást szeretnének elérni.

A robotika-megoldások több okból is nagyon vonzó megoldásokat jelentenek az üvegmegmunkáló iparban. Az előnyök részleteiben a következőképpen mutathatók be: a méretre szabott robotika-megoldás integrációja nehezebb helyviszonyok között is lehetséges, így meglévő gyártósorok esetén is megadja az esélyt a hatékonyság növelésére, anélkül, hogy ehhez módosítani kellene a csarnok berendezését. A billenőasztalok, illetve szállítómezők elhagyásával gyakran újabb területeket nyerhetünk. A munkahelyekre vonatkozó tényezők mellett – mint pl. a munkahelyi biztonság maximalizálása és a munkatársak fizikai terhelésének minimalizálása – mindenekelőtt a be- és kirakodási folyamatok során a robot-működtetésű megoldások segítségével megvalósítható rugalmasságot kell különösen kiemelni. Így a robotok használata különböző folyamatlépéseknél – mint pl. a vízszintes, illetve függőleges be- és kirakodás, kisebb vagy nagyobb üvegtáblák stb. – is hangsúlyt kaphat, illetve optimalizálhatja az üzemen belüli gyártási folyamatokat.

**A gazdaságosság témája, de akár az üvegmegmunkálási szakmában dolgozók motivációja is: Itt milyen szerepet játszanak majd a robotika-megoldások?**

Sebastian Payrleitner: A robotika-megoldások használatának jogosultsága gazdasági számításokkal teljesen egyértelműen igazolható, és megvan az az egyértelmű előnye, hogy a meglévő munkatársi csapat az ismétlődő munkalépések elmaradása miatt minőségibb munkavégzésre is bevethető az üzemben. A gazdaságosság szempontjából fontos, hogy olyan tényezőket is figyelembe vegyünk, mint a végtermékek kiválóbb minősége, a selejt csökkentése, valamint az egydarabos áramlás és a kiegészítő minősített kapacitások.

**Fotók** © LiSEC

**Ein Bild, das Screenshot enthält.

Automatisch generierte Beschreibung**

**Ein Bild, das Bautechnik, Maschine enthält.

Automatisch generierte Beschreibung**

**Ein Bild, das Maschine, Bautechnik, Stahl, Industrie enthält.

Automatisch generierte Beschreibung**

**Ein Bild, das Kleidung, Person, Mann, Gebäude enthält.

Automatisch generierte Beschreibung**

**Bemutatkozik a LiSEC**

A Seitenstetten/Amstetten székhelyű LiSEC a világ számos országában működő vállalatcsoport, amely több mint 60 éve kínál egyedi és átfogó megoldásokat a síküveg-megmunkálás és -nemesítés területén. A vállalat tevékenységi körébe gépek, automatizálási megoldások és szolgáltatások tartoznak. A csoport 2023-ban mintegy 1300 munkatárssal és 20 telephellyel rendelkezett, több, mint 95 százalékos exporthányadot ért el, és közel 300 millió eurós forgalmat bonyolított le. A LiSEC hőszigetelő és több rétegű üvegekhez fejleszt és gyárt üvegvágó- és válogató rendszereket, önálló alkatrészeket és teljes gyártósorokat szigetelő- és többrétegű üveghez, valamint üvegszegély-megmunkáló gépeket és előfeszítő berendezéseket. Megbízható technológiáival és intelligens automatizálási megoldásaival a LiSEC élen jár a minőség és a technológia területén, és jelentős mértékben hozzájárul ügyfelei sikeréhez.

**További információ:**  
Claudia GUSCHLBAUER

Marketing és vállalati kommunikációs igazgató

LiSEC Austria GmbH  
Peter-Lisec-Str. 1 – 3353 Seitenstetten, Ausztria  
Tel.: +43 7477 405-1115  
Mobil: +43 660 871 58 03  
E-mail: [claudia.guschlbauer@lisec.com](mailto:claudia.guschlbauer@lisec.com) – [www.lisec.com](http://www.lisec.com/?utm_source=Press-Release&utm_medium=Word-PDF&utm_campaign=DE)